Harald Rebane

Harald Rebane (7. detsember 1919 Kaliküla, Lustivere vald, Viljandimaa – 4. märts 2011) oli eesti metsateadlane.Eesti teaduse biograafiline leksikon, 3. köide

Elulugu
Harald Rebane oli väiketalupidaja poeg ja Tiit Rebase isa.

Ta õppis 1933-1938 Põltsamaa Ühisgümnaasiumi, mille lõpetas 18. lennus. 1947. aastal lõpetas ta Tartu Riikliku Ülikooli metsamajanduse insenerina. Aastatel 1957–1960 oli ta Eesti Teaduste Akadeemia Zooloogia ja Botaanika Instituudi (ZBI) aspirantuuris. 1964 kaitses ta Eesti Teaduste Akadeemia juures bioloogiakandidaadi kraadi väitekirjaga "Lehtpuu-kuusenoorendike formeerumine, nende bioloogia iseärasused ja hooldusraied Eesti NSV lõunaosas".

Rebane oli 1944 Saksa sõjaväes, 1944–1946 Nõukogude sõjavangis. Ta töötas 1946–1951 TRÜ-s ja 1951–1957 EPA-s: metsakasvatuse kateedri vanemlaborant, assistent, Järvselja õppe- ja katsemetskonna teadur ja vanem-tsehhimeister.Harald Rebase haud Põltsamaa uuel kalmistul, Haudi

1960–1963 ZBI oli Rebane metsasektori nooremteadur, 1963–1969 Metsanduse Teadusliku Uurimise Laboratooriumi nooremteadur, 1969–1988 Eesti Metsandusinstituudi vanemteadur.

Harald Rebane on maetud Põltsamaa uuele kalmistule (Vana aed, Jagu 2, 3-5).

Teadustöö
Harald Rebase uurimisvaldkonnad olid lehtpuunoorendike kasvukäik naadi kasvukohatüübis, haab noorendike koosseisus, kuuse vegetatsioonikatsed mitmesuguse päritoluga kõdul, üldtootlikkus kaherindelistes puistutes ja metsa looduslik uuenemine 14 kasvukohatüübis.

Kokku avaldas ta ligi 60 teadus- ja umbes 30 aimetrükist.

Teoseid
 "Haava metsakasvatuslik iseloomustus seljarohunaaditüübi lehtpuu-kuusenoorendikes" // Metsanduslikud uurimused IV. Tallinn, 1965
 "1967. a. tormikahjustused Eesti NSV turberaielankidel" // Metsanduslikud uurimused VIII. Tallinn, 1970
 "Kuuse vegetatsioonikatse tulemusi mitmesuguse päritoluga kõdul võrdlevalt metsas kasvanud kuusetaimedega" // Metsanduslikud uurimused XV. Tallinn, 1979
 "Влияние опада листьев осины и березы на всхожесть семян ели" // Лесоведение 2/1981
 "Возобновление ели в синузиях мхов под пологом леса" // Лесоведение 6/1983
 "Üldtootlikkus kaherindelistes puistutes ja hooldusraied" // Metsanduslikud uurimused XXIII. Tallinn, 1989
 "Eestlaste matusepaik Lübeckis", Postimees, 18. jaanuar 1996
 "Väikekalmistud Põltsamaal ja lähikonnas". 1. osa. Vooremaa, 12. september 1996, lk 4
 "Väikekalmistud Põltsamaal ja lähikonnas". 2. osa. Vooremaa, 14. september 1996 
 "Väikekalmistutest Süda-Eestis". // "Linnade haljastud ja nende kaitse". Tartu–Tallinn: Teaduste Akadeemia Kirjastus, 2001, lk 102-103
 Harald Rebane, "Andekas Linda Petti on koostanud 20 kulinaariaraamatut", Vooremaa, 31. mai 2008

Viited

 Kirjandus 
 Ivar Etverk. "Harald Rebane – 60". // Eesti Loodus 12/1979, lk 816
 "Tartu Riikliku Ülikooli õppe-teaduskoosseisu biobibliograafia nimestik 1944–1980". Tartu, 1987. Lk 419
 "Album Academicum Universitatis Tartuensis 1918–1944". Köide III. Tartu, 1994, lk 361
 Malev Margus. "Metsateadlane Harald Rebane 75". // Mets ja Puu, 1995, lk 75–76
 "Eesti aianduse biograafiline leksikon". Tallinn, 1998, lk 113
 Malev Margus. "Harald Rebane – 80". // Agraarteadus 4/1999, lk 307–308
 "80 aastat akadeemilist metsanduslikku haridust Eestis". Tartu, 2000, lk 74
 Malev Margus, Toivo Meikar. "TRÜ Metsandusteaduskond 1946–1951". Tartu 2000, lk 26–27
 Ülo Tamm. "Harald Rebane 7. detsember 1919 – 4. märts 2011". // Eesti Loodus 6-7/2011, lk 58

Välislingid
 Album Academicum Universitatis Tartuensis 1918-1944

 Harald Rebase haud Põltsamaa uuel kalmistul, Haudi

Kategooria:Eesti metsateadlased
Kategooria:Zooloogia ja Botaanika Instituudi koosseis
Kategooria:Tartu Ülikooli metsandusteaduskonna vilistlased
Kategooria:Põltsamaa Ühisgümnaasiumi vilistlased
Kategooria:Põltsamaa kalmistule maetud
Kategooria:Sündinud 1919
Kategooria:Surnud 2011